钦定古今图书集成/明伦汇编/氏族典/第153卷 > 袁义
## 钦定古今图书集成/明伦汇编/氏族典/第153卷 > 袁义

按《明外史袁义传》：“义，庐江人，本姓张，德胜族弟也。初
为双刀赵总管，守安庆，败赵同佥丁普郎于沙子港。
左君弼招之，弗从，德胜战死，始来附，为帐前亲军元
帅，赐姓名。数从征伐，积功为兴武卫指挥佥事，进同
知，调羽林卫，移镇辽东，从征云南，克普定、曲靖、楚雄
诸城，留镇楚雄，以功迁楚雄卫指挥使。历二十年，垦”
田筑堰，治城郭桥梁，规画甚备，军民德之。建文元年
征还，为右军都督府佥事，进同知。卒官。